
 12.9.2014
 BG
 Официален вестник на Европейския съюз
 L 271/8
 РЕГЛАМЕНТ ЗА ИЗПЪЛНЕНИЕ (ЕС) No 961/2014 НА СЪВЕТА
 от 8 септември 2014 година
 за изпълнение на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Предвид сериозната обстановка Съветът смята, че в съдържащия се в приложение I към Регламент (ЕС) No 269/2014 списък на физически и юридически лица, образувания и органи, за които се прилагат ограничителни мерки, следва да бъдат добавени и други лица и образувания.
 (3)
 Поради това приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Лицата и образуванията, изброени в приложението към настоящия регламент, се добавят в списъка, който се съдържа в приложение I към Регламент (ЕС) No 269/2014.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставен в Брюксел на 8 септември 2014 година.
 За Съвета
 Председател
 S. GOZI
 (1) ОВ L 78, 17.3.2014 г., стр. 6.
 ПРИЛОЖЕНИЕ
 Списък на лицата и образуванията, посочени в член 1
 Име
 Идентифицираща информация
 Основания
 Дата на вписване
 1.
 Alexander ZAKHARCHENKO
 Александр Владимирович Захарченко
 Роден през 1976 г. в Донецк
 От 7 август замени Alexander Borodai като т.нар. министър-председател на т.нар. „Донецка народна република“. С поемането и изпълнението на тези функции Zakharchenko подкрепя действия и политики, които подкопават териториалната цялост, суверенитета и независимостта на Украйна.
 12.9.2014 г.
 2.
 Vladimir KONONOV/aka „Tsar“
 Роден на 14.10.1974 г. в Горски
 От 14 август замени Igor Strelkov/Girkin като т.нар. „министър на отбраната“ на т.нар. „Донецка народна република“. Според сведенията, от април командва отряд сепаратистки бойци в Донецк и е поел обещание „да постигне стратегическата задача да отблъсне военната агресия на Украйна“. Поради това Kononov подкрепя действия и политики, които подкопават териториалната цялост, суверенитета и независимостта на Украйна.
 12.9.2014 г.
 3.
 Miroslav Vladimirovich RUDENKO
 Мирослав Владимирович Руденко
 Роден на 21.1.1983 г. в Дебалчево
 Командващ Донбаската народна милиция. Наред с другото е заявявал, че те ще продължат бойните си действия в останалата част на страната. Поради това Rudenko подкрепя действия и политики, които подкопават териториалната цялост, суверенитета и независимостта на Украйна
 12.9.2014 г.
 4.
 Gennadiy Nikolaiovych TSYPKALOV
 Геннадий Николаевич Цыпкалов
 Роден на 21.6.1973 г.
 Замени Marat Bashirov като т.нар. министър-председател на т.нар. „Луганска народна република“. Действал преди това в рамките на Югоизточната армия. Поради това Tsypkalov подкрепя действия и политики, които подкопават териториалната цялост, суверенитета и независимостта на Украйна.
 12.9.2014 г.
 5.
 Andrey Yurevich PINCHUK
 Андрей Юрьевич ПИНЧУК
 „Министър на държавната сигурност“